Сенсацыйнымі можна лічыць дадзеныя апошніх апытанняў грамадскасці наконт таго, хто можа паспрачацца з Баракам Абамам на прэзідэнцкіх выбарах 2012 года ў лагеры рэспубліканцаў. На першым месцы аказаўся не фаварыт Рык Пэры — губернатар Тэхасу, а чарнаскуры Герман Каін — былы дырэктар сеці піцэрый у паўднёвых штатах. Ён пабіў рэйтынг Пэры і ператварыўся ў аднаго з самых перспектыўных кандыдатаў. Асноўныя прычыны папулярнасці Каіна звязаныя з яго бліскучай біяграфіяй — ён служыў у войску, закончыў універсітэт, прайшоў у бізнэсе шлях ад супрацоўніка да дырэктара.